9. การจัดการ

9.1 โครงสร้างการจัดการ

บริษัท ผลิตไฟฟ้า จำกัด (มหาชน)

คณะกรรมการ

โครงสร้างกรรมการบริษัทประกอบด้วยคณะกรรมการจำนวน 5 ชุด ได้แก่ คณะกรรมการบริษัท
คณะอนุกรรมการบริหาร คณะอนุกรรมการตรวจสอบ คณะอนุกรรมการพิจารณาค่าตอบแทน
และคณะอนุกรรมการสรรหา

(1) คณะกรรมการบริษัท

  รายชื่อคณะกรรมการบริษัท

  ณ วันที่ 31 ธันวาคม 2544 คณะกรรมการบริษัท ประกอบด้วยกรรมการจำนวน 13 คน ดังนี้

ชื่อ ตำแหน่ง

1. นายสมหมาย ภาษี ^(/1) ประธานกรรมการ

2. นายสิทธิพร รัตโนภาส ^(/1) กรรมการ และกรรมการผู้จัดการ

3. นายเจมส์ ซีมัว ดิคสัน ลิชช์ ^(/1) กรรมการ

4. นายปีเตอร์ อัลเบิร์ต ลิตเติ้ลวู้ด ^(/1) กรรมการ

5. นายเคนเนทท์ วาเรน โอเบอร์ก ^(/1) กรรมการ

6. นายโทมัส วัตเตอร์ ^(/1) กรรมการ

7. หม่อมหลวงชนะพันธุ์ กฤดากร ^(/1) กรรมการ

8. นางองุ่น กมลยะบุตร ^(/1) กรรมการ

9. นายสมชาย วงศ์สวัสดิ์ ^(/1) กรรมการ

10. นายบุญชัย จิวาลัย กรรมการอิสระ

11. นายอัศวิน คงสิริ กรรมการอิสระ

12. คุณหญิงนงคราญ จันทนยิ่งยง กรรมการอิสระ

13. นายวรวิทย์ ขำขนิษฐ์ กรรมการอิสระ

^(/1) กรรมการผู้มีอำนาจลงนามผูกพันบริษัท ซึ่งตามหนังสือรับรองของ บผฟ.
ที่ออกโดบกรมทะเบียนการค้า กระทรวงพาณิชย์ ระบุให้นายสมหมาย ภาษี ประธานกรรมการ
หรือนายสิทธิพร รัตโนภาส คนใดคนหนึ่งลงลายมือชื่อและประทับตราสำคัญของบริษัท หรือนายเจมส์
ซีมัว ดิคสัน ลิชช์ นายปีเตอร์ อัลเบิร์ต ลิตเติ้ลวู้ด นายเคนเนทท์ วาเรน โอเบอร์ก นายโทมัส
วัตเตอร์ หม่อมหลวงชนะพันธุ์ กฤดากร นางองุ่น กมลยะบุตร นายสมชาย วงศ์สวัสดิ์
สองในเจ็ดคนนี้ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

  คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์
  ข้อบังคับและมติที่ประชุมผู้ถือหุ้น เว้นแต่ในเรื่องที่กฎหมายกำหนดให้ต้องได้รับมติที่ประชุมผู้ถือหุ้น
  การทำรายการเกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่นๆกำหนด เป็นต้น
  ทั้งนี้คณะกรรมการอาจมอบหมายให้กรรมการคนหนึ่งหรือหลายคน
  หรือบุคคลอื่นใดปฏิบัติการอย่างหนึ่งอย่างใดแทนคณะกรรมการก็ได้ โดยสรุปอำนาจหน้าที่ที่สำคัญ
  ได้ดังนี้ คือ

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดของรอบปีบัญชีของบริษัท

2.  จัดให้มีการทำงบดุลและงบกำไรขาดทุน ณ วันสิ้นสุดของรอบปีบัญชีของบริษัท
    ซึ่งผู้สอบบัญชีตรวจสอบแล้ว เสนอต่อที่ประชุมผู้ถือหุ้น เพื่อพิจารณาอนุมัติ

3.  พิจารณาอนุมัติแผนปฏิบัติการและการจัดสรรงบประมาณประจำปีของบริษัท

4.  พิจารณาอนุมัติการเข้าร่วมลงทุนในโครงการใหม่ๆ ของบริษัท

5.  จัดให้มีการประชุมคณะกรรมการอย่างน้อย เดือนละ 1 ครั้ง

6.  อนุมัติการจัดทำโครงสร้างบริหาร โครงสร้างเงินเดือน และผลประโยชน์ตอบแทนอื่นๆ

7.  พิจารณานำเสนอผู้ถือหุ้นอนุมัติเรื่องการเพิ่มทุน

8.  นำเสนอรายชื่อผู้สอบบัญชีต่อที่ประชุมสามัญผู้ถือหุ้น เพื่อพิจารณาอนุมัติ

9.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้

10. ปฏิบัติหน้าที่และควบคุมดูแลบริษัท ให้เป็นไปตามกฎหมายและระเบียบข้อบังคับต่างๆ ที่เกี่ยวข้อง

(2) คณะอนุกรรมการบริหาร ^(/1)

  รายชื่อคณะอนุกรรมการบริหาร

  ณ วันที่ 31 ธันวาคม 2544 คณะอนุกรรมการบริหาร ประกอบด้วยกรรมการจำนวน 3 คน ดังนี้

ชื่อ ตำแหน่ง

1. นายสิทธิพร รัตโนภาส ประธานคณะอนุกรรมการ

2. หม่อมหลวงชนะพันธุ์ กฤดากร อนุกรรมการ

3. นายโทมัส วัตเตอร์ อนุกรรมการ

^(/1) เมื่อวันที่ 25 มิถุนายน 2544 ที่ประชุมคณะกรรมการ บผฟ. ครั้งที่ 4/2544
มีมติให้คณะอนุกรรมการชุดย่อยในปัจจุบันทุกชุด สิ้นสุดการดำรงตำแหน่ง ในวันที่ 30 มิถุนายน 2544
และคณะอนุกรรมการชุดย่อยชุดใหม่ เริ่มต้นวาระการดำรงตำแหน่ง ในวันที่ 1 กรกฎาคม 2544
เป็นต้นไป

ขอบเขตอำนาจหน้าที่ของคณะอนุกรรมการบริหาร

  1. กำกับดูแลการดำเนินงานของบริษัทในเรื่องที่สำคัญซึ่งเกี่ยวกับประสิทธิภาพ
  ความเข้มแข็งของธุรกิจ และการขยายตัวทางธุรกิจหรือการลงทุน

  2. กำหนดแนวทางพัฒนากิจการให้เป็นไปตามแนวนโยบายของคณะกรรมการ

  3. พิจารณากลั่นกรองการก่อหนี้ การจัดหาทุนและแหล่งเงินกู้

4. พิจารณากลั่นกรองการเข้าทำนิติกรรมที่เป็นการลงทุนใหม่
หรือนิติกรรมที่มิใช่เป็นการดำเนินงานตามปกติ

  5. พิจารณาจัดหา และปรับปรุง ระบบและระเบียบงาน

  6. พิจารณากลั่นกรอง ข้อมูล หรือข้อเท็จจริงในเรื่องต่างๆ
  ที่จะนำเสนอคณะกรรมการเพื่อพิจารณา

  7. พิจารณากลั่นกรอง การจัดทำโครงสร้างเงินเดือน และผลประโยชน์ตอบแทนอื่นๆ

8.  ดำเนินการอื่น ตามที่คณะกรรมการมอบหมาย

9.  พิจารณากลั่นกรองงานคณะกรรมการบริษัทย่อยก่อนนำเสนอคณะกรรมการบริษัท ดังนี้

  9.1 แผนงาน และงบประมาณประจำปี รวมทั้งการปรับปรุง

2.  การลงทุนใหม่ หรือการขยายขอบเขตการลงทุนของบริษัทย่อย หรือบริษัทร่วมทุน

3.  การเพิ่มทุน หรือการลดทุน

4.  การดำเนินการใดๆ ที่มีผลกระทบเป็นนัยสำคัญต่อบริษัท

  (3) คณะอนุกรรมการตรวจสอบ ^(/1)

  รายชื่อคณะอนุกรรมการตรวจสอบ

  ณ วันที่ 31 ธันวาคม 2544 คณะอนุกรมการตรวจสอบ ประกอบด้วยกรรมการจำนวน 3 คน ดังนี้

ชื่อ ตำแหน่ง

1. นายอัศวิน คงสิริ ประธานคณะอนุกรรมการ

2. คุณหญิงนงคราญ จันทนยิ่งยง อนุกรรมการ

3. นายวรวิทย์ ขำขนิษฐ์ อนุกรรมการ

^(/1) เมื่อวันที่ 25 มิถุนายน 2544 ที่ประชุมคณะกรรมการ บผฟ. ครั้งที่ 4/2544
มีมติให้คณะอนุกรรมการชุดย่อยในปัจจุบันทุกชุด สิ้นสุดการดำรงตำแหน่ง ในวันที่ 30 มิถุนายน 2544
และคณะอนุกรรมการชุดย่อยชุดใหม่ เริ่มต้นวาระการดำรงตำแหน่ง ในวันที่ 1 กรกฎาคม 2544
เป็นต้นไป

ขอบเขตอำนาจหน้าที่ของคณะอนุกรรมการตรวจสอบ

1.  สอบทานรายงานทางการเงิน ว่าจัดทำอย่างถูกต้อง และเปิดเผยเพียงพอ

2.  สอบทานระบบการควบคุมภายใน และการตรวจสอบภายในว่าเหมาะสมและมีประสิทธิภาพ

3.  สอบทานว่าบริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    และข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  เสนอรายชื่อผู้สอบบัญชีแก่คณะกรรมการบริษัท พร้อมทั้งผลตอบแทนในการสอบบัญชีประจำปี
    เพื่อขอรับการแต่งตั้งจากที่ประชุมใหญ่ผู้ถือหุ้น

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะอนุกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานคณะอนุกรรมการตรวจสอบ

7.  พิจารณาและสอบทานงานของฝ่ายตรวจสอบภายใน ในเรื่องต่อไปนี้

    1.  พิจารณาขอบเขตการปฏิบัติงาน แผนการตรวจสอบประจำปี
        และงบประมาณรวมทั้งบุคลากรว่าเหมาะสม สอดคล้องกับขอบเขตการปฏิบัติงาน
        และเพียงพอที่จะสนับสนุนงานในหน้าที่ความรับผิดชอบของคณะอนุกรรมการตรวจสอบ

    2.  พิจารณาความดีความชอบ แต่งตั้ง ถอดถอน โยกย้ายหรือเลิกจ้าง
        ผู้จัดการฝ่ายตรวจสอบภายใน

    3.  การนำเสนอรายงานผลการปฏิบัติงาน

    4.  ความเป็นอิสระของฝ่ายตรวจสอบภายใน

8.  รายงานภาระกิจของคณะอนุกรรมการตรวจสอบ เสนอคณะกรรมการบริษัท

9.  ทบทวนกฎบัตรคณะอนุกรรมการตรวจสอบอย่างน้อยปีละหนึ่งครั้ง
    เพื่อให้มีความเหมาะสมกับสภาพแวดล้อมทางธุรกิจขององค์กร

10. ปฏิบัติการอื่นใดตามที่คณะกรรมการบริษัทมอบหมาย และคณะอนุกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารในรายงานสำคัญๆ ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

ความรับผิดชอบของคณะอนุกรรมการตรวจสอบ

  คณะอนุกรรมการตรวจสอบมีความรับผิดชอบต่อคณะกรรมการบริษัทโดยตรง
  และคณะกรรมการบริษัทยังคงมีความรับผิดชอบในการดำเนินงานของบริษัทต่อบุคคลภายนอก

  อำนาจของคณะอนุกรรมการตรวจสอบ

1.  สามารถเชิญกรรมการ ผู้บริหาร หรือเจ้าหน้าที่ของบริษัท มาร่วมประชุม หารือ
    ชี้แจงหรือตอบข้อซักถาม ในเรื่องที่เกี่ยวกับหน้าที่
    และความรับผิดชอบของคณะอนุกรรมการตรวจสอบ

2.  สามารถที่จะปรึกษาหารือผู้เชี่ยวชาญหรือที่ปรึกษาของบริษัท (ถ้ามี)
    หรือจ้างที่ปรึกษาหรือผู้เชี่ยวชาญภายนอกในกรณีจำเป็น ด้วยค่าใช้จ่ายของบริษัท

3.  มีอำนาจในการดำเนินการตรวจสอบ และสอบสวนตามที่จำเป็นในเรื่องต่างๆ
    เพื่อให้การปฏิบัติงานภายใต้หน้าที่ความรับผิดชอบ สำเร็จลุล่วงด้วยดี

(4) คณะอนุกรรมการพิจารณาค่าตอบแทน ^(/1)

  รายชื่อคณะอนุกรรมการพิจารณาค่าตอบแทน

  ณ วันที่ 31 ธันวาคม 2544 คณะอนุกรรมการพิจารณาค่าตอบแทนประกอบด้วยกรรมการ 4 คน
  ดังนี้

  ชื่อ ตำแหน่ง

1. นายสมหมาย ภาษี ประธานคณะอนุกรรมการ

2. นายอัศวิน คงสิริ อนุกรรมการ

3. นายบุญชัย จิวาลัย อนุกรรมการ

4. นายเคนเนทท์ วาเรน โอเบอร์ก อนุกรรมการ

^(/1) เมื่อวันที่ 25 มิถุนายน 2544 ที่ประชุมคณะกรรมการ บผฟ. ครั้งที่ 4/2544
มีมติให้คณะอนุกรรมการชุดย่อยในปัจจุบันทุกชุด สิ้นสุดการดำรงตำแหน่ง ในวันที่ 30 มิถุนายน 2544
และคณะอนุกรรมการชุดย่อยชุดใหม่ เริ่มต้นวาระการดำรงตำแหน่ง ในวันที่ 1 กรกฎาคม 2544
เป็นต้นไป

ขอบเขตอำนาจหน้าที่ของคณะอนุกรรมการพิจารณาค่าตอบแทน

1.  พิจารณาค่าตอบแทนสำหรับกรรมการ คณะกรรมการชุดย่อย และผู้บริหารระดับสูงของบริษัท
    รวมทั้งค่าเบี้ยประชุม โบนัสประจำปี สวัสดิการ และผลประโยชน์ตอบแทนอื่นๆ
    ทั้งที่เป็นตัวเงินและมิใช่ตัวเงิน

2.  พิจารณานโยบายและแนวทางการจ่ายค่าตอบแทนผู้บริหารระดับสูงในแต่ละปี

3.  วัดและประเมินผลสำเร็จขององค์กร
    เพื่อเป็นปัจจัยกำหนดโบนัสและการขึ้นเงินเดือนประจำปีของกลุ่มบริษัท

4.  คณะอนุกรรมการพิจารณาค่าตอบแทนรับผิดชอบต่อคณะกรรมการบริษัท
    และเป็นผู้ตอบคำถามเกี่ยวกับการกำหนดค่าตอบแทนในที่ประชุมผู้ถือหุ้นเกี่ยวกับการกำหนดค่าตอบแทน

(5) คณะอนุกรรมการสรรหา ^(/1)

  รายชื่อคณะอนุกรรมการสรรหา

  ณ วันที่ 31 ธันวาคม 2544 คณะอนุกรรมการสรรหาประกอบด้วยกรรมการ 4 คน ดังนี้

  ชื่อ ตำแหน่ง

1. นายสมหมาย ภาษี ประธานคณะอนุกรรมการ

2. นายอัศวิน คงสิริ อนุกรรมการ

3. นายบุญชัย จิวาลัย อนุกรรมการ

  4. นายเคนเนทท์ วาเรน โอเบอร์ก อนุกรรมการ

^(/1) เมื่อวันที่ 25 มิถุนายน 2544 ที่ประชุมคณะกรรมการ บผฟ. ครั้งที่ 4/2544
มีมติให้คณะอนุกรรมการชุดย่อยในปัจจุบันทุกชุด สิ้นสุดการดำรงตำแหน่ง ในวันที่ 30 มิถุนายน 2544
และคณะอนุกรรมการชุดย่อยชุดใหม่ เริ่มต้นวาระการดำรงตำแหน่ง ในวันที่ 1 กรกฎาคม 2544
เป็นต้นไป

  ขอบเขตอำนาจหน้าที่ของคณะอนุกรรมการสรรหา

1.  พิจารณาโครงสร้าง องค์ประกอบ รวมทั้งคุณสมบัติของคณะกรรมการ
    และกรรมการชุดย่อยของบริษัท

2.  พิจารณารายชื่อผู้ที่เหมาะสมที่จะดำรงตำแหน่งกรรมการของบริษัท
    เพื่อนำเสนอต่อที่ประชุมผู้ถือหุ้น

3.  พิจารณารายชื่อผู้ที่เหมาะสมที่จะดำรงตำแหน่งกรรมการชุดย่อยของบริษัท

4.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการในกรณีที่มีตำแหน่งว่าง
    รวมทั้งหลักเกณฑ์ในการสืบทอดตำแหน่งผู้บริหารระดับสูง

  คณะผู้บริหาร

ณ วันที่ 31 ธันวาคม 2544 บริษัทมีผู้บริหาร จำนวน 8 คน ดังนี้

ชื่อ ตำแหน่ง

1. นายสิทธิพร รัตโนภาส กรรมการผู้จัดการ

2. นายศิวะนันท์ ณ นคร รองกรรมการผู้จัดการสายพัฒนาธุรกิจ

3. นายมัชฌิมา กุญชร ณ อยุธยา รองกรรมการผู้จัดการสายบัญชี และการเงิน

4. นายอนันต์ ยีเอ็ม ^(/1) รองกรรมการผู้จัดการ

5. นายสินธุ์ชัย เนื่องจำนงค์ ^(/1) รองกรรมการผู้จัดการ

6. นางพิกุล ศรีศาสตรา ^(/1) ผู้ช่วยกรรมการผู้จัดการ

7. นางชุติพร ประยงค์ ผู้จัดการฝ่ายการเงิน

8. นายสุวพันธ์ ฉ่ำเฉลิม ผู้จัดการฝ่ายบัญชี

^(/1) เมื่อวันที่ 30 เมษายน 2544 ที่ประชุมคณะกรรมการ บผฟ. ครั้งที่ 3/2544
มีมติเห็นชอบให้ปรับโครงสร้างของ บผฟ.

รายละเอียดของกรรมการและผู้บริหารปรากฏในเอกสารแนบ 1

บริษัท ผลิตไฟฟ้าระยอง จำกัด

คณะกรรมการ

โครงสร้างกรรมการของ บฟร. ประกอบด้วยคณะกรรมการจำนวน 1 ชุด ได้แก่
คณะกรรมการบริษัท โดย ณ วันที่ 31ธันวาคม 2544 คณะกรรมการของ บฟร.
ประกอบด้วยกรรมการจำนวน 11 คน ดังนี้

ชื่อ ตำแหน่ง

1. นายสิทธิพร รัตโนภาส ^(/1) ประธานกรรมการ

2. นายอนันต์ ยีเอ็ม ^(/1) กรรมการ และกรรมการผู้จัดการ

3. นายศิวะนันท์ ณ นคร ^(/1) กรรมการ

4. นายมัชฌิมา กุญชร ณ อยุธยา ^(/1) กรรมการ

5. นางองุ่น กมลยะบุตร ^(/1) กรรมการ

6. นายไกรสีห์ กรรณสูต ^(/1) กรรมการ

7. นางพิไล เปี่ยมพงศ์สานต์ ^(/1) กรรมการ

8. นายวิโรจน์ นพคุณ ^(/1) กรรมการ

9. นายศิริวัฒน์ ศรีพิพัฒน์ ^(/1) กรรมการ

10. นายปีเตอร์ อัลเบิร์ต ลิตเติ้ลวู้ด ^(/1) กรรมการ

11. นายอลาสเตอร์ โอเว่น ^(/1) กรรมการ

^(/1) กรรมการผ้มีอำนาจลงนามผูกพันบริษัท ซึ่งตามหนังสือรับรองของ บฟร.
ที่ออกโดยกรมทะเบียนการค้า กระทรวงพาณิชย์ ระบุให้นายสิทธิพร รัตโนภาส หรือนายอนันต์ ยีเอ็ม
คนใดคนหนึ่งลงลายมือชื่อและประทับตราสำคัญของบริษัท หรือนายศิวะนันท์ ณ นคร นายมัชฌิมา
กุญชร ณ อยุธยา นางองุ่น กมลยะบุตร นายไกรสีห์ กรรณสูต นางพิไล เปี่ยมพงศ์สานต์ นายวิโรจน์
นพคุณ นายศิริวัฒน์ ศรีพิพัฒน์ นายปีเตอร์ อัลเบิร์ต ลิตเติ้ลวู้ด นายอลาสเตอร์ โอเว่น
สองในเก้าคนนี้ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการของ บฟร.

คณะกรรมการมีอำนาจและหน้าที่ในการกำกับดูแลการดำเนินงานของฝ่ายจัดการให้เป็นไปตามนโยบาย
และแนวทางที่คณะกรรมการเป็นผู้กำหนด โดยต้องสอดคล้องกับวัตถุประสงค์
ข้อบังคับและมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ
เช่น การแก้ไขหนังสือบริคณห์สนธิหรือข้อบังคับของบริษัท การแต่งตั้งหรือถอดถอนกรรมการ
การแต่งตั้งผู้สอบบัญชี การจ่ายเงินปันผล เป็นต้น ทั้งนี้
คณะกรรมการอาจมอบหมายให้กรรมการคนใดคนหนึ่งหรือหลายคน
หรือบุคคลอื่นใดปฏิบัติการอย่างหนึ่งอย่างใดแทนคณะกรรมการก็ได้

คณะผู้บริหารของ บฟร.

ณ วันที่ 31 ธันวาคม 2544 บฟร. มีผู้บริหาร จำนวน 8 คน ดังนี้

ชื่อ ตำแหน่ง

1. นายอนันต์ ยีเอ็ม กรรมการผู้จัดการ

2. นางดารณี ศรีวัฒนา รองกรรมการผู้จัดการสายบริหารและการเงิน

3. นายชุมศักดิ์ ดีสุดจิต รองกรรมการผู้จัดการสายปฏิบัติการ

4. นายภาสกร ศศะนาวิน ผู้จัดการฝ่ายปฏิบัติการ

5. นายณรงค์ อินเอียว ผู้จัดการฝ่ายบำรุงรักษา

6. นายศุภชัย ผงทอง ผู้จัดการฝ่ายบริหารงานทั่วไป

7. นางกฤษณา ปิ่นแก้ว ผู้จัดการฝ่ายบัญชีและงบประมาณ

8. นางสาวพรรณี บุญเจริญสมบัติ ผู้จัดการฝ่ายการเงิน

รายละเอียดของกรรมการและผู้บริหารปรากฏในเอกสารแนบ 1

บริษัท ผลิตไฟฟ้าขนอม จำกัด

คณะกรรมการ

โครงสร้างกรรมการของ บฟข. ประกอบด้วยคณะกรรมการจำนวน 1 ชุด ได้แก่
คณะกรรมการบริษัท โดย ณ วันที่ 31ธันวาคม 2544 คณะกรรมการของ บฟข.
ประกอบด้วยกรรมการจำนวน 11 คน ดังนี้

ชื่อ ตำแหน่ง

1. นายสิทธิพร รัตโนภาส ^(/1) ประธานกรรมการ

2. นายสินธุ์ชัย เนื่องจำนงค์ ^(/1) กรรมการ และกรรมการผู้จัดการ

3. นายศิวะนันท์ ณ นคร ^(/1) กรรมการ

4. นายมัชฌิมา กุญชร ณ อยุธยา ^(/1) กรรมการ

5. นางองุ่น กมลยะบุตร ^(/1) กรรมการ

6. นายไกรสีห์ กรรณสูต ^(/1) กรรมการ

7. นางพิไล เปี่ยมพงศ์สานต์ ^(/1) กรรมการ

8. นายวิโรจน์ นพคุณ ^(/1) กรรมการ

9. นายศิริวัฒน์ ศรีพิพัฒน์ ^(/1) กรรมการ

10. นายปีเตอร์ อัลเบิร์ต ลิตเติ้ลวู้ด ^(/1) กรรมการ

11. นายอลาสเตอร์ โอเว่น ^(/1) กรรมการ

^(/1) กรรมการผ้มีอำนาจลงนามผูกพันบริษัท ซึ่งตามหนังสือรับรองของ บฟข.
ที่ออกโดยกรมทะเบียนการค้า กระทรวงพาณิชย์ ระบุให้นายสิทธิพร รัตโนภาส หรือนายสินธุ์ชัย
เนื่องจำนงค์ คนใดคนหนึ่งลงลายมือชื่อและประทับตราสำคัญของบริษัท หรือนายศิวะนันท์ ณ นคร
นายมัชฌิมา กุญชร ณ อยุธยา นางองุ่น กมลยะบุตร นายไกรสีห์ กรรณสูต นางพิไล เปี่ยมพงศ์สานต์
นายวิโรจน์ นพคุณ นายศิริวัฒน์ ศรีพิพัฒน์ นายปีเตอร์ อัลเบิร์ต ลิตเติ้ลวู้ด นายอลาสเตอร์ โอเว่น
สองในเก้าคนนี้ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการของ บฟข.

ตามข้อบังคับบริษัท กรรมการมีอำนาจหน้าที่ตัดสินใจและดูแลการดำเนินงานของ บฟข.
ยกเว้นในเรื่องที่กฎหมายกำหนดให้ต้องได้รับมติที่ประชุมผู้ถือหุ้น และยกเว้นในเรื่องดังต่อไปนี้
ซึ่งคณะกรรมการต้องได้รับอนุมัติจากบริษัทมหาชนจำกัด
ที่เป็นบริษัทจดทะเบียนในตลาดหลักทรัพย์แห่งประเทศไทย
ซึ่งเป็นผู้ถือหุ้นอยู่ในบริษัทไม่ว่าทางตรงหรือทางออ้มเกินกว่าร้อยละ 50
ของจำนวนหุ้นทั้งหมดที่จดทะเบียนแล้ว ก่อนดำเนินการ

1.  การทำรายการที่เกี่ยวโยงกัน ตามเงื่อนไขในประกาศตลาดหลักทรัพย์แห่งประเทศไทย
    ว่าด้วยหลักเกณฑ์ วิธีการ และการเปิดเผยรายการเกี่ยวโยงกันของบริษัทจดทะเบียน

2.  การได้มาและจำหน่ายไปซึ่งทรัพย์สินที่สำคัญของบริษัท
    ตามเงื่อนไขในประกาศตลาดหลักทรัพย์แห่งประเทศไทย ว่าด้วยหลักเกณฑ์ วิธีการ
    และการเปิดเผยรายการเกี่ยวโยงกันของบริษัทจดทะเบียน

ทั้งนี้ คณะกรรมการอาจมอบหมายให้กรรมการคนหนึ่งหรือหลายคน
หรือบุคคลอื่นใดปฏิบัติการอย่างหนึ่งอย่างใดแทนคณะกรรมการก็ได้
โดยสรุปอำนาจหน้าที่ที่สำคัญได้ดังนี้

-   จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดของรอบปีบัญชีของบริษัท

-   จัดให้มีการทำงบดุลและงบกำไรขาดทุน ณ วันสิ้นสุดของรอบปีบัญชีของบริษัท
    ซึ่งผู้สอบบัญชีตรวจสอบแล้ว เสนอต่อที่ประชุมผู้ถือหุ้น เพื่อพิจารณาอนุมัติ

-   พิจารณาอนุมัติแผนปฏิบัติการและการจัดสรรงบประมาณประจำปีของบริษัท

-   อนุมัติการจัดทำโครงสร้างบริหาร โครงสร้างเงินเดือน และผลประโยชน์ตอบแทนอื่นๆ

-   นำเสนอรายชื่อผู้สอบบัญชีต่อที่ประชุมสามัญผู้ถือหุ้นเพื่อพิจารณาอนุมัติ

-   กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้

-   ปฏิบัติหน้าที่และควบคุมดูแลบริษัทให้เป็นไปตามกฎหมายและระเบียบข้อบังคับต่างๆ ที่เกี่ยวข้อง

    คณะผู้บริหารของ บฟข.

    ณ วันที่ 31 ธันวาคม 2544 บฟข. มีผู้บริหาร จำนวน 7 คน ดังนี้

    ชื่อ ตำแหน่ง

    1. นายสินธุ์ชัย เนื่องจำนงค์ กรรมการผู้จัดการ

    2. นางพิกุล ศรีศาสตรา รองกรรมการผู้จัดการสายบริหารและการเงิน

    3. นายชาญกิจ เจียรพันธุ์ รองกรรมการผู้จัดการสายปฏิบัติการ

    4. นายฐานิทธิ์ กาลัญกุล ผู้จัดการฝ่ายปฏิบัติการ

    5. นายมานะ วิทวัสกุล ผู้จัดการฝ่ายบำรุงรักษา

    6. นายปิยะ เจตะสานนท์ ผู้จัดการฝ่ายการเงิน

    8. นางงามพิศ จิตรพรหมพันธุ์ ผู้จัดการฝ่ายบัญชีและงบประมาณ

    รายละเอียดของกรรมการและผู้บริหารปรากฏในเอกสารแนบ 1

    2.  การสรรหากรรมการ

คณะกรรมการของบริษัทต้องมีคุณสมบัติ
และไม่มีลักษณะต้องห้ามตามที่กฎหมายว่าด้วยบริษัทมหาชนจำกัดกำหนด มีจำนวนไม่น้อยกว่า 5 คน
และไม่เกินกว่า 13 คน เลือกตั้งโดยที่ประชุมผู้ถือหุ้น
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
โดยในการคัดเลือกบุคคลที่จะดำรงตำแหน่งกรรมการและอนุกรรมการของบริษัท
คณะกรรมการสรรหาจะพิจารณารายชื่อผู้ที่เหมาะสม และเสนอรายชื่อเหล่านั้นต่อที่ประชุมผู้ถือหุ้น
ทั้งนี้ข้อบังคับของบริษัทกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการต่อไปนี้

  (1) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ตนถืออยู่ โดยถือว่าหุ้นหนึ่งมีเสียงหนึ่ง

(2) ผู้ถือหุ้นจะใช้สิทธิเลือกเพียงบุคคลเดียวหรือหลายคนเป็นกรรมการก็ได้
    แต่ทั้งนี้ต้องไม่เกินจำนวนกรรมการที่จะพึงเลือกตั้งในครั้งนั้น

(3) ในกรณีที่ผู้ถือหุ้นใช้สิทธิเลือกบุคคลมากกว่า 1 คน เป็นกรรมการ
    ผู้ถือหุ้นมีสิทธิลงคะแนนเสียงให้แก่บุคคลแต่ละท่านนั้นได้เท่ากับจำนวนคะแนนเสียงที่ตนมีอยู่ ทั้งนี้
    โดยจะแบ่งคะแนนเสียงให้แก่ผู้ใดมากน้อยเพียงใดไม่ได้

(4) บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนตั้งในครั้งนั้น
    ในกรณีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด เพื่อให้ได้จำนวนกรรมการที่จะพึงเลือกตั้งในครั้งนั้น

นอกจากนี้ บผฟ. ได้กำหนดนโยบายให้มีกรรมการอิสระจำนวนประมาณ 1 ใน 3
ของกรรมการทั้งหมด ทั้งนี้ เพื่อประโยชน์กับผู้ถือหุ้นทุกฝ่าย
และเพื่อให้เป็นไปตามหลักบรรษัทภิบาลที่ดี

3.  ค่าตอบแทนผู้บริหาร

(1) ค่าตอบแทนที่เป็นตัวเงิน

    1.  ค่าตอบแทนรวมคณะกรรมการบริษัท

(หน่วย : บาท)

+---------------+------------------------+----------------------------+
|               | ปี 2544                 |                            |
+---------------+------------------------+----------------------------+
| ค่าตอบแทน      | จำนวนราย ^(/1)         | ค่าตอบแทน                   |
+---------------+------------------------+----------------------------+
| โบนัส          | 16                     | 6,157,730.00               |
+---------------+------------------------+----------------------------+
| เบี้ยประชุม      | 17                     | 5,826,000.00               |
+---------------+------------------------+----------------------------+
| รวม           |                        | 11,983,730.00              |
+---------------+------------------------+----------------------------+

  ^(/1) ในระหว่างปี 2544 ได้มีกรรมการลาออกทั้งสิ้น 4 คน และกรรมการที่ได้ลาออกในปี
  2543 ได้รับโบนัส

  ในปี 2544 จำนวนทั้งสิ้น 3 คน

2.  ค่าตอบแทนรวมของกรรมการบริหารและผู้บริหารของบริษัท

(หน่วย : บาท)

  -------------- -------------------- ----------------- ------------------
                 ปี 2544                                 

  ค่าตอบแทน       กรรมการบริหาร 6 ราย   ผู้บริหาร 5 ราย      ค่าตอบแทนรวม
                 ^(/1)                ^(/2)             

  เงินเดือนรวม     -                    14,271,000.00     14,271,000.00

  โบนัสรวม        -                    7,550,312.50      7,550,312.50

  เบี้ยประชุม       3,237,677.00         -                 3,237,677.00

  รวม            3,237,677.00         21,821,312.50     25,058,989.50
  -------------- -------------------- ----------------- ------------------

  ^(/1) ในระหว่างปี 2544 ได้มีกรรมการลาออก 1 คน และสิ้นสุดวาระ 2 คน

  ^(/2) รองกรรมการผู้จัดการ จำนวน 2 ท่าน ได้รับการ Secondment เป็น
  กรรมการผู้จัดการ บฟร. และ บฟข. ซึ่งได้รับค่าตอบแทนจาก บฟร. และ บฟข. ตามลำดับ
  ดังนั้น บผฟ. รับผิดชอบค่าตอบแทนสำหรับผู้บริหาร 3 ท่าน

  (1.3) ค่าตอบแทนรวมของผู้บริหาร บฟร.

(หน่วย : บาท)

  ---------------- ---------------- ------------------ -------------------
                   ปี 2544                              

  ค่าตอบแทน         กรรมการ 11 ราย   ผู้บริหาร 8 ราย       ค่าตอบแทนรวม

  เงินเดือนรวม       -                12,488,787.10      12,488,787.10

  โบนัสรวม          1,390,500.00     4,216,131.33       5,606,631.33

  เบี้ยประชุม         - ^(/1)          -                  -

  รวม              1,390,500.00     16,704,918.43      18,095,418.43
  ---------------- ---------------- ------------------ -------------------

  ^(/1) เบี้ยประชุมคณะกรรมการของ บฟร. นั้น บผฟ. เป็นผู้รับผิดชอบค่าตอบแทน

4.  ค่าตอบแทนรวมของผู้บริหาร บฟข.

(หน่วย : บาท)

  ---------------- ----------------- ----------------- -------------------
                   ปี 2544                              

  ค่าตอบแทน         กรรมการ 11 ราย    ผู้บริหาร 7 ราย      ค่าตอบแทนรวม

  เงินเดือนรวม       -                 12,331,859.55     12,331,859.55

  โบนัสรวม          1,320,970.00      4,823,815.94      6,144,785.94

  เบี้ยประชุม ^(/1)   - ^(/1)           -                 -

  รวม              1,320,970.00      17,155,675.49     18,476,645.49
  ---------------- ----------------- ----------------- -------------------

  ^(1/) เบี้ยประชุมคณะกรรมการของ บฟข. นั้น บผฟ. เป็นผู้รับผิดชอบค่าตอบแทน

(2) ค่าตอบแทนอื่น

ใบสำคัญแสดงสิทธิที่จะซื้อหุ้นสามัญ

มติที่ประชุมคณะกรรมการบริษัท ครั้งที่ 7/2539 เมื่อวันที่ 26 กรกฎาคม 2539
ได้พิจารณาจัดสรรจำนวนใบสำคัญแสงสิทธิให้แก่พนักงานของบริษัท
และบริษัทย่อยที่บริษัทถือหุ้นอยู่และมีสิทธิออกเสียงเกินกว่าร้อยละ 75 ขึ้นไป
โดยใบสำคัญแสดงสิทธิที่จัดสรรให้แก่พนักงานทั้งสิ้น มีจำนวน 10,000,000 หน่วย
ภายในระยะเวลาโครงการ 5 ปี โดยแบ่งเป็นการจัดสรรให้กลุ่มผู้บริหาร
(กรรมการผู้จัดการและรองกรรมการผู้จัดการของบริษัทและบริษัทย่อย) จำนวน 1,000,000 หน่วย
และพนักงานระดับผู้จัดการฝ่ายลงมา 9,000,000 หน่วย
ซึ่งคุณสมบัติของพนักงานที่มีสิทธิที่จะซื้อใบสำคัญแสดงสิทธิที่ออก มีดังนี้

1)  เป็นพนักงานประจำหรือลูกจ้างทดลองงานของบริษัทและบริษัทย่อยที่ บผฟ. ถือหุ้นอยู่
    และมีสิทธิออกเสียงเกินกว่าร้อยละ 75 ขึ้นไป ณ วันที่ 31 กรกฎาคม 2539
    จะได้รับการจัดสรรตั้งแต่ปีแรก

2)  พนักงานที่เข้าทำงานหลังวันที่ 31 กรกฎาคม 2539
    จะมีสิทธิได้รับการจัดสรรในปีถัดจากปีที่เข้าทำงาน
    หรือในปีที่เข้าทำงานหากดำเนินการทันจนกว่าสิ้นสุดระยะเวลาโครงการ
    หรือจำนวนหุ้นสามัญที่สำรองไดัจัดสรรจนหมดแล้ว

3)  พนักงานที่มีอายุงานไม่ครบ 6 เดือนนับถึงวันที่ 17 เมษายน
    ของแต่ละปีของโครงการนี้จะไม่ได้รับจัดสรรใบสำคัญแสดงสิทธิในปีนั้น
    แต่จะได้รับจัดสรรใบสำคัญแสดงสิทธิในปีต่อๆ ไปจนสิ้นสุดอายุโครงการ

4)  กรณีพนักงานดำรงตำแหน่งใน บผฟ. และบริษัทในเครือมากกว่า 1
    ตำแหน่งให้ได้รับการจัดสรรเฉพาะในตำแหน่งที่มีการจ่ายเงินเดือนเท่านั้น

5)  วิธีการในการจัดสรร ให้ขึ้นอยู่กับอายุการทำงาน ตำแหน่ง และเงินเดือน

6)  จะต้องมีฐานะเป็นพนักงานของบริษัทและบริษัทย่อย ณ วันที่ได้รับการจัดสรร

นอกจากนี้ เนื่องจากมติที่ประชุมคณะกรรมการบริษัท ครั้งที่ 3/2544 เมื่อวันที่ 30 เมษายน 2544
ได้พิจารณาจัดสรรใบสำคัญแสดงสิทธิปีที่ 5 ให้แก่พนักงานของ บผฟ. และบริษัทย่อย
โดยให้ใช้สิทธิซื้อหุ้นสามัญของ บผฟ. ในวันที่ 17 กรกฎาคม 2544
หรือวันที่ใบสำคัญแสดงสิทธิมีอายุครบ 1 ปี (วันที่ 17 มิถุนายน พ.ศ. 2545) ดังนั้น
พนักงานที่มีอายุงานไม่ครบ 6 เดือนนับถึงวันที่ 17 กรกฎาคม 2544
จะไม่ได้รับจัดสรรใบสำคัญแสดงสิทธิในปีที่ 5 ซึ่งเป็นปีสุดท้ายของโครงการนี้

บริษัทได้ออกใบสำคัญแสดงสิทธิให้แก่พนักงานของบริษัท และบริษัทย่อย
ตามโครงการเสนอขายใบสำคัญแสดงสิทธิที่ได้รับอนุญาต
จากสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 21 มกราคม 2540
ไปแล้ว 5 ครั้ง รวมเป็นจำนวนทั้งสิ้น 7,338,600 หน่วย โดยเป็นการออกให้แก่ผู้บริหารของบริษัท
และบริษัทย่อย จำนวน 1,509,600 หน่วย คิดเป็นร้อยละ 20.57
ของจำนวนใบสำคัญแสดงสิทธิที่ออกไปแล้วทั้งหมด

ปี 2544 ได้จัดสรรใบสำคัญแสดงสิทธิให้แก่ผู้บริหารของบริษัท จำนวน 100,700 หน่วย
โดยมีรายละเอียดดังนี้

  1. นายสิทธิพร รัตโนภาส จำนวน 26,200 หน่วย

  2. ดร. ศิวะนันท์ ณ นคร จำนวน 22,100 หน่วย

  3. นายมัชฌิมา กุญชร ณ อยุธยา จำนวน 21,300 หน่วย

  4. นายอนันต์ ยีเอ็ม จำนวน 16,400 หน่วย ^(/1)

  5. นายสินธุ์ชัย เนื่องจำนงค์ จำนวน 14,700 หน่วย ^(/1)

^(/1) ได้รับจัดสรรใบสำคัญแสดงสิทธิในฐานะเป็นกรรมการผู้จัดการของ บฟร. และ บฟข.
ตามลำดับ

การใช้สิทธิในการซื้อหุ้นสามัญ ปีที่ 5 ครั้งที่ 1 เมื่อวันที่ 17 กรกฎาคม 2544 มีผู้ถือใบสำคัญแสดงสิทธิ มาใช้สิทธิซื้อหุ้นสามัญ จำนวนทั้งสิ้น 878,400 หุ้น

เงินสมทบกองทุนสำรองเลี้ยงชีพ

ในปี 2544 บริษัทและบริษัทย่อย ได้สมทบเงินเข้ากองทุนสำรองเลี้ยงชีพให้แก่ผู้บริหาร
ดังรายละเอียดต่อไปนี้

(หน่วย : บาท)

  ------------------------------------ ------------------ ---------------
                                       ปี 2544             

  ประเภทค่าตอบแทน                       จำนวนราย           ค่าตอบแทน

  บริษัท ผลิตไฟฟ้า จำกัด (มหาชน)            3                  943,552.50

  บริษัท ผลิตไฟฟ้าระยอง จำกัด               8                  840,683.00

  บริษัท ผลิตไฟฟ้าขนอม จำกัด                7                  758,852.00
  ------------------------------------ ------------------ ---------------

การกำกับดูแลกิจการ

บผฟ.ได้มีการกำหนดให้คณะกรรมการบริษัทปฏิบัติตามแนวทางของข้อพึงปฏิบัติที่ดีสำหรับกรรมการบริษัท
จดทะเบียน (Code of Best Practices) ของตลาดหลักทรัพย์แห่งประเทศไทย

สำหรับการกำกับดูแลบริษัทย่อยนั้น บผฟ. เป็นผู้กำหนดจรรยาบรรณทางธุรกิจของทั้งกลุ่มบริษัทเพื่อส่งเสริมให้ปฏิบัติแนวทางเดียวกัน และให้การดำเนินงานเป็นไปอย่างมีประสิทธิภาพ โปร่งใส ต่อผู้ถือหุ้น

3.  การดูแลเรื่องการใช้ข้อมูลภายใน

บผฟ. มีการกำหนดข้อปฏิบัติเกี่ยวกับการใช้ข้อมูลภายในของกรรมการ ผู้บริหาร และพนักงานของ
บผฟ.ไว้ในข้อพึงปฏิบัติของพนักงาน (Code of Conduct) ซึ่งครอบคลุมประเด็นสำคัญดังนี้

1.  ห้ามไม่ให้กรรมการ ผู้บริหาร และพนักงานของ บผฟ. นำข้อมูลภายในของ บผฟ.
    ไปใช้เพื่อประโยชน์ส่วนตน โดยเฉพาะอย่างยิ่งข้อมูลที่ยังไม่ได้เปิดเผยต่อสาธารณะ

2.  การที่กรรมการหรือพนักงานไปเป็นกรรมการหรือที่ปรึกษาในบริษัทอื่นหรือองค์กรสมาคมทางธุรกิจอื่น
    จะต้องไม่ขัดต่อประโยชน์และการประกอบหน้าที่โดยตรง
    รวมทั้งต้องได้รับการอนุมัติจากบริษัทก่อน

3.  ในกรณีที่กรรมการหรือพนักงานและบุคคลในครอบครัว
    เข้าไปมีส่วนร่วมหรือเป็นผู้ถือหุ้นในกิจการใด
    ซึ่งอาจมีผลประโยชน์และก่อให้เกิดความขัดแย้งทางธุรกิจต่อ บผฟ. จะต้องแจ้งให้ บผฟ.
    ทราบเป็นลายลักษณ์อักษร

นอกจากนั้น บผฟ. ได้แจ้งให้กรรมการหรือผู้บริหารของ บผฟ.
ทราบถึงหน้าที่ในการรายงานการได้มาหรือจำหน่ายหลักทรัพย์ของ บผฟ. เกินกว่าร้อยละ 5
ของหลักทรัพย์ที่จำหน่ายได้แล้วทั้งหมดของบริษัท ตามแบบและวิธีการที่สำนักงาน ก.ล.ต. กำหนด

สำหรับ บฟร. และ บฟข. นั้น
ได้มีการกำหนดแนวทางดูแลการใช้ข้อมูลภายในโดยให้ถือปฏิบัติตามจรรยาบรรณทางธุรกิจของกลุ่ม
บผฟ. โดยห้ามมิให้พนักงานนำข้อมูลที่เป็นความลับของบริษัทไปเปิดเผยแก่บุคคลอื่น
ตลอดจนห้ามมิให้กรรมการและพนักงานใช้ข้อมูลภายในเพื่อประโยชน์ส่วนตัวหรือแก่บุคคลภายนอก
ทั้งนี้ บผฟ. บฟร. และ บฟข. ได้ใช้มาตรการในการส่งเสริมจริยธรรมอันดีงามให้แก่กรรมการ
ผู้บริหาร และพนักงานของบริษัทในอันที่จะตระหนักถึงความสำคัญและจำเป็นในการเก็บรักษาข้อมูล
การป้องกันมิให้เกิดความขัดแย้งทางผลประโยชน์ และความรับผิดชอบต่อผู้ถือหุ้น โดยจนถึงปัจจุบัน
ยังไม่เคยมีกรรมการ ผู้บริหาร และพนักงานคนใดฝ่าฝืนข้อกำหนดข้างต้น

9.6 บุคลากร

(1) บุคคลากรของ บผฟ. และค่าตอบแทน

  ณ วันที่ 31 ธันวาคม 2544 บริษัทมีพนักงานทั้งสิ้น110 คน
  โดยในจำนวนนี้มีพนักงานที่ดำรงตำแหน่งกรรมการผู้จัดการ จำนวน 1 คน
  และรองกรรมการผู้จัดการ จำนวน 2 คน ผู้บริหาร Secondment จำนวน 11 คน ทั้งนี้
  พนักงานอีกจำนวน 96 คน สามารถแบ่งตามโครงสร้างองค์กรได้ดังนี้

  -------------------------------------------- --------------------------
  สายงานหลัก                                    จำนวนพนักงาน

  1. ฝ่ายธุรกิจพลังงาน                             4

  2. ฝ่ายธุรกิจไฟฟ้า                               12

  3. ฝ่ายธุรกิจวิศวกรรม                            11

  4. ฝ่ายระบบข้อมูลบริหาร                          9

  5. ฝ่ายบัญชีและงบประมาณ                         7

  6. ฝ่ายการเงิน                                 10

  7. ฝ่ายการเงินโครงการ                          3

  8. ฝ่ายบริหารงานทั่วไป                           14

  9. ฝ่ายเลขานุการบริษัท                           4

  10. ฝ่ายตรวจสอบภายใน                          5

  11. ฝ่ายกฎหมาย                                5

  12. ฝ่ายประชาสัมพันธ์                            4

  13. ฝ่ายแผนงาน                                4

  14. อื่น ๆ                                     4
  -------------------------------------------- --------------------------

  โดยค่าตอบแทนของพนักงานในปี 2544 เป็นดังนี้

(หน่วย : ล้านบาท)

+-------------------------------------+--------------------------------+
| ค่าตอบแทน                            | ค่าตอบแทน                       |
+-------------------------------------+--------------------------------+
| เงินเดือนรวม                          | 55.07                          |
+-------------------------------------+--------------------------------+
| โบนัสรวม                             | 29.03                          |
+-------------------------------------+--------------------------------+
| เงินสมทบกองทุนสำรองเลี้ยงชีพ             | 3.28                           |
+-------------------------------------+--------------------------------+
| รวม                                 | 87.38                          |
+-------------------------------------+--------------------------------+

(2) บุคลากรของ บฟร. และค่าตอบแทน

ณ วันที่ 31 ธันวาคม 2544 บฟร. มีพนักงานทั้งสิ้น 157 คน
โดยในจำนวนนี้มีพนักงานที่ดำรงตำแหน่งกรรมการผู้จัดการ จำนวน 1 คน
และรองกรรมการผู้จัดการ จำนวน 2 คน ทั้งนี้ พนักงานอีกจำนวน 154 คน
สามารถแบ่งตามโครงสร้างองค์กรได้ดังนี้

  -------------------------------------- --------------------------------
  ค่าตอบแทน                               จำนวนพนักงาน

  1. สายปฏิบัติการ                          69

  2. สายบำรุงรักษา                         48

  3. อื่นๆ                                 37
  -------------------------------------- --------------------------------

โดยค่าตอบแทนของพนักงานในปี 2544 เป็นดังนี้

(หน่วย : ล้านบาท)

+-------------------------------------+--------------------------------+
| ค่าตอบแทน                            | ค่าตอบแทน                       |
+-------------------------------------+--------------------------------+
| เงินเดือนรวม                          | 74.28                          |
+-------------------------------------+--------------------------------+
| โบนัสรวม                             | 27.77                          |
+-------------------------------------+--------------------------------+
| เงินสมทบกองทุนสำรองเลี้ยงชีพ             | 5.05                           |
+-------------------------------------+--------------------------------+
| รวม                                 | 107.10                         |
+-------------------------------------+--------------------------------+

(3) บุคลากรของ บฟข.และค่าตอบแทน

ณ วันที่ 31 ธันวาคม 2544 บฟข. มีพนักงานทั้งสิ้น 168 คน
โดยในจำนวนนี้มีพนักงานที่ดำรงตำแหน่งกรรมการผู้จัดการ จำนวน 1 คน
และรองกรรมการผู้จัดการ จำนวน 2 คน ทั้งนี้ พนักงานอีกจำนวน 165 คน
สามารถแบ่งตามโครงสร้างองค์กรได้ดังนี้

  -------------------------------------- --------------------------------
  ค่าตอบแทน                               จำนวนพนักงาน

  1. สายปฏิบัติการ                          72

  2. สายบำรุงรักษา                         57

  3. อื่นๆ                                 36
  -------------------------------------- --------------------------------

โดยค่าตอบแทนของพนักงานในปี 2544 เป็นดังนี้

(หน่วย : ล้านบาท)

+-------------------------------------+--------------------------------+
| ค่าตอบแทน                            | ค่าตอบแทน                       |
+-------------------------------------+--------------------------------+
| เงินเดือนรวม                          | 94.50                          |
+-------------------------------------+--------------------------------+
| โบนัสรวม                             | 37.52                          |
+-------------------------------------+--------------------------------+
| เงินสมทบกองทุนสำรองเลี้ยงชีพ             | 5.28                           |
+-------------------------------------+--------------------------------+
| รวม                                 | 137.30                         |
+-------------------------------------+--------------------------------+

นโยบายในการพัฒนาพนักงาน

บผฟ. บฟร. และ บฟข. มีนโยบายในการพัฒนาพนักงานเช่นเดียวกัน ดังนี้

1.  ส่งเสริมให้พนักงานได้รับการพัฒนาทั้งในด้านความประพฤติ ความรู้ ความชำนาญด้านเทคนิค
    และความสามารถด้านการบริหารงาน เพื่อให้มีโอกาสรับผิดชอบสูงขึ้น

2.  การพัฒนาโดยการเรียนรู้จากการทำงาน (On the Job Training) อย่างต่อเนื่อง
    และเข้าร่วมการสัมมนา ฝึกอบรม ดูงาน หรือฝึกงาน เป็นต้น